महिलाओं ने नलबंदी के लिए किया हंगामा
जिलाअस्पताल नारनौल में मंगलवार को परिवार नियोजन का ऑपरेशन करवाने आई महिलाओं ने नंबर नहीं आने पर जमकर हंगामा किया। महिलाओं का आरोप था कि वे भूखी-प्यासी 3 घंटे से लाइन में खड़ी हैं, लेकिन अब डॉक्टर ने उनका ऑपरेशन करने से मना कर दिया है। बाद में सुपरवाइजर पुष्पा देवी ने इन महिलाओं का रजिस्ट्रेशन कर शुक्रवार को लगने वाले शिविर में पहले ऑपरेशन करवाने का आश्वासन देकर उन्हें शांत किया। इसके बाद महिलाएं अस्पताल प्रशासन को कोसती हुई निराश अपने घरों को लौट गई।
जिला अस्पताल, नारनौल में लंबे समय से सर्जन का पद रिक्त होने के कारण सप्ताह में केवल 2 दिन मंगलवार शुक्रवार को परिवार नियोजन के ऑपरेशन किए जाते हैं। इन दोनों दिन अस्पताल में ऑपरेशन के लिए प्राइवेट चिकित्सक को किराए पर बुलाया जाता है। स्वास्थ्य विभाग के नियमानुसार संतोषजनक कार्य के लिए सर्जन एक दिन में परिवार नियोजन के अधिक से अधिक 30 ऑपरेशन कर सकता है। जबकि प्रत्येक मंगलवार शुक्रवार को ऑपरेशन करवाने 40 से 45 महिलाएं पहुंचती हैं। इनमें से कुछ महिलाएं जांच के दौरान खून आदि की कमी के कारण वापस भेज दी जाती हैं।
नारनौल. ऑपरेशनथियेटर के बाहर बैठी महिलाएं।
जिला अस्पताल में पुरुषों के 10 महीनों से नहीं हो रहे हैं ऑपरेशन
जिलास्वास्थ्य विभाग के अनुसार अस्पताल में सर्जन का पद लंबे समय से रिक्त पड़ा है। प्राइवेट चिकित्सक कम पैसे मिलने की बात कह कर किराए पर अस्पताल में आने को तैयार नहीं है। ऐसे में पिछले करीब 10 महीनों से जिला अस्पताल में पुरुषों के नसबंदी ऑपरेशन नहीं हो रहे हैं। जिला अस्पताल में ऑपरेशन के लिए आने वाले केसों को रेवाड़ी अस्पताल में रेफर किया जाता है।
उच्चाधिकारियोंको लिखा है पत्र
^जिलाअस्पताल में सर्जन का पद रिक्त होने के कारण यहां आने वाली सभी महिलाओं के ऑपरेशन नहीं हो पाते हैं। ऐसे में महिलाओं को भारी परेशानी का सामना करना पड़ता है। मंगलवार को भी महिलाओं को इस परेशानी से जूझना पड़ा। अस्पताल में सर्जन की नियुक्ति के लिए विभाग के उच्चाधिकारियों को पत्र लिखा गया है। सर्जन की नियुक्ति होने पर ही महिलाओं को इस समस्या से निजात मिल सकती है। -डॉ. लव कुमार, चिकित्सा अधीक्षक, सामान्य अस्पताल, नारनौल।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva